പൊന്നാകുമോ ചാനുവിന്റെ വെള്ളി ? വെയ്റ്റ് ലിഫ്ടിംഗില് സ്വര്ണം നേടിയ ചൈനീസ് താരം ഉത്തജേക പരിശോധനാ ഫലം വരാതെ ടോക്യോ വിടരുതെന്ന് വേള്ഡ് ആന്റി ഡോപ്പിംഗ് ഏജന്സി ടോക്യോ : വെയ്റ്റ് ലിഫ്ടിംഗില് ചരിത്രമെഴുതി മീരാഭായ് ചാനു നേടിയ വെള്ളി മെഡല് സ്വര്ണമായി മാറുമോ എന്ന ആകാംക്ഷയിലാണ് ഇന്ത്യന് ആരാധകര്. ചാനുവിനെ പിന്നിലാക്കി ഒളിമ്ബിക് റെക്കാഡോടെ സ്വര്ണം നേടിയിരുന്ന ചൈനീസ് താരം ഹൗ ഷിഹുയിയോട് ഉത്തജേക മരുന്നു പരിശോധനയ്ക്കായി ടോക്യോയില് തന്നെ തുടരണമെന്ന് വേള്ഡ് ആന്റി ഡോപ്പിംഗ് ഏജന്സി വാഡ ആവശ്യപ്പെട്ടതായ റിപ്പോര്ട്ടുകള് പുറത്തുവന്നതോടെയാണ് ചാനുവിന് സ്വര്ണസാദ്ധ്യത തെളിഞ്ഞത്.വാര്ത്താ ഏജന്സിയായ എ.എന്.ഐയാണ് ഇക്കാര്യം റിപ്പോര്ട്ട് ചെയ്തത്. പരിശോധന ഉടന് നടക്കുമെന്നാണ് വിവരം. ചാനു 202, ഷിഹുയി 210 രണ്ടും മൂന്നും റാങ്കുകാര് പിന്മാറിയതിനാല് ലോക ഒന്നാം റാങ്കുകാരിയായ ഷിഹുയിയും നാലാം റാങ്കുകാരിയായ ചാനുവും തമ്മിലുള്ള നേര്ക്കുനേര് പോരാട്ടമായിരുന്നു വെയ്റ്റ്ലിഫ്ടിംഗില്. 210 കിലോ ഉയര്ത്തിയാണ് ചൈനീസ് താരം സ്വര്ണ മെഡല് നേടിയത്. മീരബായ് ചാനു 202 കിലോഗ്രാം ഉയര്ത്തി വെള്ളിയും നേടി. 14 രാജ്യങ്ങളില്നിന്നുള്ള താരങ്ങളാണു മത്സരത്തിനുണ്ടായിരുന്നത്. സ്നാച്ച്, ക്ലീന് ആന്ഡ് ജെര്ക്ക് എന്നീ വിഭാഗങ്ങളിലായി ഓരോരുത്തര്ക്കും മൂന്ന് വീതം അവസരങ്ങള്. സ്നാച്ചിലെ ആദ്യശ്രമത്തില് ചാനു ഉയര്ത്തിയത് 84 കിലോ . ഇന്ഡോനേഷ്യയുടെ ഐസ വിന്ഡിക സാന്റികയും അതേ ഭാരമുയര്ത്തി. എന്നാല് 88 കിലോ ഉയര്ത്തി ഷിഹുയി മുന്നിലെത്തി. രണ്ടാം ശ്രമത്തില് ചാനു 87 കിലോ ഉയര്ത്തി. മൂന്നാം ശ്രമത്തില് 89 കിലോഗ്രാം ഉയര്ത്താന് നോക്കി പരാജയപ്പെട്ടു. ഷിഹുയി രണ്ടാം ശ്രമത്തില് 92 കിലോഗ്രാമും മൂന്നാം ശ്രമത്തില് 94 കിലോഗ്രാം ഭാരവും ഉയര്ത്തി ഒളിമ്ബിക് റെക്കാഡ് കുറിച്ചു. ക്ലീന് ആന്ഡ് ജെര്ക്കില് ആദ്യശ്രമത്തില് ചാനു ഉയര്ത്തിയത് 110 കിലോയാണ്. 109 കിലോയേ ഉയര്ത്തിയുള്ളൂവെങ്കിലും ഷിഹുയി സ്നാച്ചിലെ ലീഡ് കൈവിട്ടില്ല. അടുത്ത ശ്രമത്തില് ചാനു 115 കിലോയും ഷിഹുയി 114 കിലോയും. എന്നാല്, മൂന്നാം ശ്രമത്തില് ഷിഹുയി 116 കിലോ ഉയര്ത്തി റെക്കാഡ് തിരുത്തി. 117 കിലോഗ്രാം ഉയര്ത്താനുള്ള മൂന്നാം ശ്രമത്തില് ചാനു പരാജയപ്പെട്ടു. സ്നാച്ചിലും ക്ളീന് ആന്ഡ് ജെര്ക്കിലുമായാണ് 210 94116 കിലോ ഷിഹുയി ഉയര്ത്തിയത്. ചാനു 202 കിലോയും 87115 . പരിശോധന സാങ്കേതികം അതേസമയം പരിശോധന സാങ്കേതിക നടപടിക്രമം മാത്രമാണെന്നും റെക്കാഡോടെ മെഡല് നേടുന്നവരെ വാഡ പ്രത്യകം പരിശോധനയ്ക്ക് വിധേയമാക്കാറുണ്ടെന്നും ഭാരദ്വഹന പരിശീലകര് പറയുന്നു. മത്സരശേഷം ചാനുവിനെയും പരിശോധനയ്ക്ക് വിധേയമാക്കിയിരുന്നു. രണ്ട് സാമ്ബിളുകളാണ് എ,ബി പരിശോധനയ്ക്കായി എടുക്കുന്നത്. ഇതില് എ സാമ്ബിള് ആദ്യം പരിശോധിക്കും.ഒന്നു രണ്ടു ദിവസത്തിനുള്ളില് ഫലം വരും. ഇതില് ഉത്തേജകാംശം കണ്ടെത്തിയാല് വാഡ താരത്തെയും ആ കായിക ഇനത്തിന്റെ രാജ്യാന്തര ഫെഡറേഷനെയും ദേശീയ ഫെഡറേഷനെയും അറിയിക്കും. തുടര്ന്ന് ബി സാമ്ബിള് പരിശോധിച്ച് ഉത്തേജകാംശം ഉറപ്പിക്കും. തുടര്ന്ന് താരത്തെ ഹിയറിംഗിന് വിളിച്ച് ശിക്ഷ വിലക്ക് കാലാവധി തീരുമാനിക്കും. എന്നാല് താരത്തിന് അപ്പീല് നല്കാനാകും. ഇതിലും ഹിയറിംഗ് കഴിഞ്ഞേ അന്തിമവിധിയുണ്ടായി മെഡല് തിരിച്ചുവാങ്ങുകയുള്ളൂ. 2018,2019 വര്ഷങ്ങളിലെ ലോക ചാമ്ബ്യനും ,2019,2020 വര്ഷങ്ങളിലെ ഏഷ്യന് ചാമ്ബ്യനുമാണ് ഷിഹുയി. 210 കിലോ ഉയര്ത്തുന്നത് ആദ്യമല്ല. കഴിഞ്ഞ വര്ഷം താഷ്കെന്റില് നടന്ന ലോകചാമ്ബ്യന്ഷിപ്പില് 213 കിലോ ഉയര്ത്തി ലോക റെക്കാഡ് ഷിഹുയി സ്വന്തമാക്കിയിരുന്നു.